Carigradski sporazum (1700)

**Carigradski** ili **Istanbulski sporazum** potpisan je 13. jula 1700. između Ruskog i Osmanskog Carstva. Time je završen Rusko-turski rat (1686-1700). Ruski car Petar I osigurao je posjed na područjima oko Azovskog mora i oslobodio svoje vojne snage za učešće u Velikom sjevernom ratu. Carigradski sporazum je kasnije zamijenjen Prutskim mirom 1711, nakon što se Osmansko Carstvo uključilo u ovaj rat.

## Pozadina 
thumb|150px|lijevo|Sultan Mustafa II
Kao član antiosmanlijskog saveza (Sveta liga“), Rusko Carstvo borilo se protiv Otomanskog Carstva na istočnom poprištu Velikog turskog rata (Rusko-turski rat (1686–1700)). Nakon što su ostale članice Svete lige (Sveto Rimsko Carstvo, Mletačka Republika i Poljsko-Litvanska unija) dostigle svoje ratne ciljeve, sa osmanlijskim sultanom Mustafom II zaključile su Karlovački mir (1699), kojim su u potpunosti bili ignorisani ruski interesi. Odgovarajući pregovori započeli su 1698, kada je Rusija još vodila vojnu kampanju u oblasti donjeg Dnjepra i Kerčkog moreuza, povezujući Azovsko i Crno more. Ruski car Petar I lično se uključio u pregovore i zaključio dvogodišnje primirje s Osmanskim Carstvom u Karlovcu (Sremski Karlovci) 26. januara 1699. U ovoj fazi, konačno rusko-osmanlijsko poravnanje je spriječeno neskladom između zahtjeva Petra I, koji su uključivali zaštitu kršćana u osmanlijskim balkanskim provincijama, vojnog položaja Rusije, kao i izostanak podrške ostalih članica Svete lige.

U jesen 1699. car Petar I je poslao Jemeljana Ukrajinceva na sultanov dvor, Visoku Portu u Istanbulu da pregovara o miru. Ukrajincev je stigao ruskim ratnim brodom, fregatom Krepost sa 46 topova u ranu jesen 1699. Glavni ruski ciljevi bili su otomansko priznanje ruskih ratnih osvajanja oko Azova i slobodan pristup Crnom moru za ruske trgovačke brodove. Kako su pregovori sporo napredovali, a Petar I je bio pod vremenskim pritiskom da napadne Švedsko Carstvo u Velikom sjevernom ratu, on je pozvao Ukrajinceva da brzo sklopi mir odustavši od slobodnog pristupa ruskih trgovačkih brodova Crnom moru..

## Uslovi 
thumb|150px|lijevo|Ruski car Petar I
Ugovor je zaključen 13. jula 1700. u Carigradu. Rusko i Otomansko Carstvo dogovorili su se o primirju koje će isteći za trideset godina. Sultan je priznao rusko posjedovanje oblasti oko Azovskog mora, uključujući Asov i novoizgrađene tvrđave Taganrog, Pavlovsk i Mius. Rusija je odustala od svojih pretenzija na Kerčki moreuz, ali je oslobođena plaćanja godišnjeg danka Krimskom Kanatu koji se plaćao još od vremena okupacije Velike Kneževine Moskve od strane Zlatne Horde. Tvrđave duž rijeke Dnjepar, koje su srušile ruske vojne snage, vraćene su Osmanskom Carstvu. Područje donjeg Dnjepra, južno od Zaporoške Siče, i područje između Perekopa i Miuskog Gorodoka proglašeno je demilitarizovanom zonom. Sultan je tvrdio da njegovi potčinjeni, krimski Tatari, neće napasti Rusiju. Zauzvrat, car je obećao da njegovi potčinjeni, donski i zaporoški kozaci, neće napadati Osmansko Carstvo.

Obje strane obećale su da neće graditi nikakva utvrđenja duž granice. Osmansko Carstvo također je obećalo da će osloboditi ruske ratne zarobljenike. Sultan je dalje dozvolio slobodan prolaz ruskim hodočasnicima u Svetu zemlju i rusko diplomatsko predstavništvo u Carigradu.

## Reference 
Kategorija:Ruski mirovni sporazumi
Kategorija:Sporazumi Osmanskog Carstva
Kategorija:Rusko-turski ratovi
Kategorija:Sporazumi potpisani 1700.
Kategorija:Istanbul
Kategorija:Sporazumi Ruskog Carstva
Kategorija:Historijski dokumenti
Kategorija:1700. u Osmanskom Carstvu
Kategorija:1700. u Ruskom Carstvu